Udruga Epsilon i ove, kao i prethodne dvije godine organizira Sajam fakulteta Sveučilišta u Zagrebu!

Za sve maturante ŽZH pripremili smo:

– predavanje o Državnoj maturi profesorice Jasminke Petric – iskusne koordinatorice za Državnu maturu koja je svojim detaljnim i razumljivim savjetima kroz muke mature spretno provela generacije maturanata! Saznajte odgovore na najčešća pitanja i sve moguće ishode državne mature.

– predavanje o studentskom životu u Zagrebu studenata koji će vam na zabavan i informativan način reći sve o tome kako je živjeti u Zagrebu, kako se uči, gdje se jede a gdje se pije, i sve ostalo.

– prezentacija SVIH fakulteta Sveučilišta u Zagrebu – upoznajte studente fakulteta koji vas zanima, pokupite informativne materijale i saznajte sve što vas zanima iz prve ruke!

Predavanja se održavaju u Kino dvorani Posušje, u subotu 23. rujna s početkom u 10h.

Sudjelovanje na sajmu potpuno je besplatno, poručuju iz udruge Epsilon.

SirokiBrijeg.info